**AIŠKINAMASIS RAŠTAS**

**DĖL KLAIPĖDOS MIESTO SAVIVALDYBĖS TARYBOS 2019 M. vasario 21 D. SPRENDIMO NR. T2-39 „dĖL parduodamų SAVIVALDYBĖS BŪSTų ir pagalbinio ūkio paskirties pastatų SĄRAŠo PATVIRTINIMO“ PAkeitimo**

**1. Sprendimo projekto esmė, tikslai ir uždaviniai** – šio sprendimo projekto tikslas papildyti Parduodamų savivaldybės būstų ir pagalbinio ūkio paskirties pastatų sąrašą, ir įrašyti savivaldybei nuosavybės teise priklausančius būstus Rambyno g. 22-11A, Sportininkų g. 21-18, I. Kanto g. 8-30A, Rumpiškės g. 32-11, Klaipėda, ir pagalbinio ūkio paskirties ūkinių pastatų Žardupės g. 2 ir Vėtros g. 4, Klaipėda, dalis, kad pagal gautus pareiškėjų prašymus būtų galimybė turtą parduoti ir gauti pajamas į savivaldybės biudžetą.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės tarybos 2019 m. vasario 21 d. sprendimu Nr. T2-39 „Dėl parduodamų savivaldybės būstų ir pagalbinio ūkio paskirties pastatų sąrašo patvirtinimo“, buvo patvirtintas Parduodamų savivaldybės būstų ir pagalbinio ūkio paskirties pastatų sąrašas. Į sąrašą yra įtraukti būstai ir pagalbinio ūkio paskirties pastatai, kuriuos savivaldybės nuomininkai, bendraturčiai ir gyvenamųjų namų savininkai įstatymo nustatyta tvarka pateikę prašymą, turi galimybę juos įsigyti (pirkti). Nurodytas sąrašas, esant poreikiui, bus papildomas.

Savivaldybės būstai Rambyno g. 22-11A ir I. Kanto g. 8-30A, Klaipėdoje, į patvirtintą sąrašą nebuvo įrašyti. Būstai yra bendrabučiuose, su bendro naudojimo patalpomis. Buvę būstų nuomininkai išsikėlė ir būstai tapo tušti. Greta gyvenantys būsto savininkai pateikė prašymus išnuomoti savivaldybės būstus terminuotam 1 metų laikotarpiui, ir leisti juos įsigyti rinkos verte, sudarant sąlygas bendrabučio kambarius pertvarkyti į butus. Būstas Sportininkų g. 21-18, Klaipėdoje, Lietuvos Respublikos Vyriausybės 2019-01-09 nutarimu Nr. 3, perimtas iš Lietuvos kariuomenės. Būstas Rumpiškės g. 32-11, Klaipėdoje, įgytas vykdant Politinių kalinių ir tremtinių bei jų šeimų sugrįžimo į Lietuvą ir jų aprūpinimo gyvenamosiomis patalpomis programą. Teisės aktų nustatyta tvarka išnuomotas reabilituoto tremtinio vaiko šeimai. Nurodytų būstų nuomininkai pateikė prašymus būstus pirkti.

Savivaldybei nuosavybės teise priklausančios pagalbinio ūkio paskirties ūkinių pastatų, Žardupės g. 2 ir Vėtros g. 4, Klaipėdoje, dalys į patvirtintą sąrašą nebuvo įrašyti. Klaipėdos miesto savivaldybės administracijai pateikti gyvenamųjų namų būstų savininkų prašymai įsigyti nurodytą turtą rinkos verte.

Šiuo sprendimo projektu yra teikiamas tvirtinti Parduodamų savivaldybės būstų ir pagalbinio ūkio paskirties pastatų sąrašo papildymas. Į sąrašą įrašomi 967, 968, 969, 970, 971 ir 972 punktais nurodyti objektai. Galimybė parduoti nurodytą turtą atsiras tik po to, kai turtas bus įrašytas į Parduodamų savivaldybės būstų ir pagalbinio ūkio paskirties pastatų sąrašą.

**3. Kokių rezultatų laukiama.**

Papildžius ir patvirtinus Parduodamų savivaldybės būstų ir pagalbinio ūkio paskirties pastatų sąrašo pakeitimą, bus sudarytos sąlygos pareiškėjams pagal pateiktus prašymus įsigyti nurodytą turtą, o savivaldybei gauti pajamas į savivaldybės biudžetą ir panaudoti socialinio būsto fondo plėtrai.

**4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nereikalingi.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – lėšos, gautos už parduodamą turtą būtų pervedamos į savivaldybės biudžetą ir naudojamos socialinio būsto fondo plėtrai.

Turto skyriaus vedėjas Edvardas Simokaitis